
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 1T/73/2025 2325011015 01. 04. 2026 JUDr. Miroslav Studenčan ECLI:SK:OSGA:2026:2325011015.2
ROZSUDOK V MENE SLOVENSKEJ REPUBLIKY Okresný súd v Galante v konaní pred samosudcom JUDr. Miroslavom Studenčanom na hlavnom pojednávaní dňa 01.04.2026 v trestnej veci obžalovaného A. B. za zločin neoprávnené prechovávanie omamnej látky a psychotropnej látky podľa § 171 odsek 2, odsek 4 písmeno b Trestného zákona takto rozhodol: Obžalovaný, A. B., nar. XX.XX.XXXX v Šali, trvale bytom C. XXX, t. č. vo výkone trestu odňatia slobody v ÚVTOS Nitra,
je
vinný, že
dňa 11.06.2025 si v presne nezistený čas zadovážil a do 05:00 hod dňa 12.06.2025 u seba bez oprávnenia prechovával 2 ks igelitových vreciek s tlakovým uzáverom s obsahom metamfetamínu, z ktorých prvé igelitové vrecko s tlakovým uzáverom obsahovalo metamfetamín s celkovou hmotnosťou 0,554 g, s priemernou koncentráciou účinnej látky metamfetamínu 76,6 % hmotnostných s obsahom 424 mg absolútneho metamfetaminu a druhé igelitové vrecko s tlakovým uzáverom obsahovalo metamfetamín s celkovou hmotnosťou 0,623 g, s priemernou koncentráciou účinnej látky metamfetamínu 76,3 % hmotnostných s obsahom 457 mg absolútneho metamfetamínu, pričom metamfetamín je v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov zaradený do lI. skupiny psychotropných látok,
teda -neoprávnene prechovával inú psychotropnú látku ako psychotropnú látku obsahujúcu akýkoľvek tetrahydrokanabinol, izomer alebo jeho stereochemický variant (THC), vo väčšom množstve, čím spáchal -zločin neoprávnené prechovávanie omamnej látky a psychotropnej látky podľa § 171 odsek 2, odsek 4 písmeno b) Trestného zákona Za to sa
odsudzuje : Podľa § 171 ods. 4, § 36 písm. l, § 37 písm. m, § 38 ods. 2, § 39 ods. 5, § 43 Tr. zák. na ďalší trest odňatia slobody vo výmere 8 (osem) mesiacov. Podľa § 48 ods. 2 písm. a, ods. 4, ods. 5 Tr. zák. sa pre výkon trestu odňatia slobody zaraďuje do ústavu na výkon trestu s minimálnym stupňom stráženia. odôvodnenie: Podľa § 172 ods. 2 Tr.por. odôvodnenie rozsudku sa nevyhotoví, pretože obžalovaný a prokurátor sa vzdali podania opravného prostriedku. Poučenie: Proti tomuto rozsudku je možné podať odvolanie, a to do 15 dní čo do výroku o treste od oznámenia cestou podpísaného súdu na Krajský súd v Trnave. Oznámením rozsudku sa rozumie jeho vyhlásenie v prítomnosti toho, komu rozsudok treba doručiť. Ak sa rozsudok vyhlási v neprítomnosti takejto osoby, oznámením rozsudku je až jeho doručenie.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2026:2325011015.2 (dáta aktuálne k 12. 11. 2026). Záväzné je znenie zverejnené súdom.




